khistorydata/jeongjo-sjw-relations huggingface dataset:
정조 20년
敎京畿監司李冕膺書王若曰漢家設三輔之職蓋難控制之才周畿止千里之民寔爲旬宣之本如欲得人而任其將捨卿而誰惟卿文華才優綜密譽著天官佐貳衣緋一歲之中古都居留釋褐十年之內綽有操履聞見已習於家庭濟以周詳謨猷俾參於廊廟隆眷日注豈徒爲通鍊之材令望早騰以其有恬約之守眷玆畿甸一路實是根本四方晉表裏之山河控衛京闕陜東西之風化標準藩屛月遊衣冠供諸陵灑掃之禮天作襟帶兼四道保障之銜自珠丘移奉以來而藩寄尤重其責鸞輅羽旄之戾止每要供億之不煩雉堞粉樓之煥然益須保釐之永固玆授卿以京畿觀察使兼兵馬水軍節度使水原府留守開城府留守江華府留守廣州府留守巡察使卿其毋替予訓克殫乃誠按轡三十州務在觀風而宣王化納秸五百里莫以豐歲而弛民憂惟凡百措置之方專得卿重若尋常簿書之務自有故章於戲審愼本自有餘顧無待於加勉威惠固宜竝濟佇騰譽於承流故玆敎示想宜知悉知製敎韓用鐸製進
정조 20년
丙辰九月初六日辰時上御便殿右副承旨入侍時右副承旨鄭尙愚記事官柳遠鳴記事官金景煥記注官金良倜以次進伏訖上曰禮兵判使之催促入來而禮判則率日官來待兵判則持甲寅年幸行時謄錄來待事分付賤臣承命出傳還入進伏命書傳敎曰畿伯實病勢難强察云京畿監司金文淳今姑許遞幸行在卽其代今日政以曾經道臣及居留人中綜明有氣力者擇差使之先入侍後交龜又命書傳敎曰幸行諸務句管諸堂使之來待仍命退承史以次退出
정조 20년
丙辰九月初六日午時上御便殿軍士房承旨京畿監司入侍時左副承旨李海愚記事官柳遠鳴記事官金景煥記注官金良倜京畿監司李冕膺以次進伏訖上曰擧行分辦書來乎冕膺曰倉卒之間未及詳錄以草件待令而晝停所及宿所以在前最少例揀抄爲之矣上覽訖敎曰陽川晝停何爲以二日磨鍊乎冕膺曰以出還宮晝停俱爲磨鍊故如是矣上曰自陵所詣園所時當直向富平則陽川晝停自在勿論中而分辦何以爲之耶冕膺曰姑未及排定矣上曰造橋之役最易爲弊此等事亦係於任事者之得人果能以鍊熟者率去乎冕膺曰姑未得可意者矣上曰聞彭介橋卽石橋也先朝甲寅年幸行時以駕轎駕過故有添階矣今番則欲以玉轎渡過添階之役除之好矣冕膺曰此非大段用力之事不足惜費而在於十分愼重之道不可無添階矣上曰到界後更爲入來可也仍命退諸臣以次退出
정조 20년
行都承旨李鼎揆在外行左承旨李益運坐右承旨金翰東坐左副承旨李海愚坐右副承旨鄭尙愚坐直同副承旨魚用謙坐直注書柳遠鳴仕一員未差假注書呂東植仕直事變假注書李致祜仕
정조 20년
魚用謙啓曰來十一日輪對日次矣敢稟傳曰當次人受點後日次待令
정조 20년
李海愚啓曰來十一日朝參日次矣敢啓傳曰停
정조 20년
李益運啓曰右副承旨鄭尙愚卽爲牌招何如傳曰允
정조 20년
李益運啓曰新除授行都承旨李鼎揆時在慶尙道慶州地斯速乘馹上來事下諭何如傳曰允
정조 20년
傳于魚用謙曰定例堂上京畿監司入侍
정조 20년
傳于魚用謙曰京畿都事柳畊牌招入待
정조 20년
李海愚啓曰以水原留守趙心泰狀啓今番幸行之時馬步軍一齊聚待於安山郡官門事傳曰外使則安山郡宿站與中路間待下敎待令以爲從便先詣之地軍兵則別將權領園所近處聚待外使到信地率領環衛作門事分付內使使卽行會仍令兵曹知悉
정조 20년
刑曹啓目殺獄罪人李春興更加嚴刑期於取服是白乎旀李世興段特以獄無兩犯置之干犯另加嚴訊照法嚴勘曹隷之作弊閭里至於殺越之變此莫非臣等不能檢飭之致惶恐待罪爲白乎旀餘外各人自臣曹從輕重或勘或放何如判付啓成獄之法須於載在法文之事始可會推而此獄段自是無法之司無法之案何以判下乎面犯干犯詞證等名色亦非可論於法外之獄勿論若吏若隷犯無於法之法當不分首從捧結案不待時行刑然後或爲一分修明之端而此不近於法外乙仍于所以有起疑而問議之擧是置大臣收議不肯裨助聰明又何以決此案乎索賂民間盜賊之事甚於穿窬之習殺獄償命猶屬餘事二隷付之捕廳先用治盜之律一吏亦自本曹施以殺獄容奸之律其可乎此文案還卿曹爲旀所謂前例考入尤不襯似當諸堂罷職今聞參判事可謂兩罪俱發以不當人事引義已屬於壞法任其下吏之阻搪獄未卽究又甚駭然該堂削職卿曹同情吏隷等爲先嚴囚待新判堂出仕決處後草記爲良如敎
정조 20년
刑曹堂上前望單子入之判書李得臣參判李亨元參議金啓洛落點
정조 20년
李益運啓曰新除授刑曹判書李得臣方在罷散中何以爲之敢稟傳曰敍用
정조 20년
魚用謙以戶曹言啓曰謹奉傳敎華城城役時赴役時赴役石手一等金德辰等九名各木二疋布一疋二等崔興宅等十六名各木一疋布一疋三等李得奉等十五名各木一疋分等磨鍊施賞而其餘五十八名或全家下鄕或渠適出往無他代受之人更爲搜訪追後頒給之意敢啓傳曰知道
정조 20년
李海愚以都摠府言啓曰副摠管閔台爀以同知義禁府事本府坐起晝仕進去之意敢啓傳曰知道
정조 20년
魚用謙以兵曹言啓曰依華城城役所別單判付龍虎營案付二等石手崔昌福崔昌大各木一疋布一疋施賞之意敢啓傳曰知道
정조 20년
魚用謙以兵曹言啓曰今此幸行時各差備驛馬依定例別單書入之意敢啓傳曰知道
정조 20년
魚用謙以兵曹言啓曰留都營狀啓例爲付撥而或有時急之事則京畿驛馬待令事曾有定式矣今亦依此擧行何如傳曰允
정조 20년
李海愚以司僕寺一二提調意啓曰今此章陵展謁仍詣顯隆園展拜敎是時內外寺入把馬數別單書入之意敢啓傳曰知道
정조 20년
魚用謙以訓鍊都監言啓曰依整理儀軌廳知委華城城役工匠中本局軍一等金九鉉等二名各木二疋布一疋二等張昌明等三名各木一疋布一疋三等李世興等八名各木一疋依昨年例分等施賞之意敢啓傳曰知道
정조 20년
李海愚以禁衛營言啓曰依整理儀軌廳知委華城城役赴役本營案付一等石手朴完碩方順太崔命煥各木二疋布一疋三等石手都成中林萬興金成辰各木一疋依昨年例分等施賞之意敢啓傳曰知道
정조 20년
魚用謙以御營廳言啓曰依整理儀軌廳知委華城城役赴役本廳案付二等石手朴福尙木一疋布一疋三等石手金仲喆木一疋依昨年例分等施賞之意敢啓傳曰知道
정조 20년
魚用謙以義禁府言啓曰刑曹正郞申偗出付王府具格嚴囚重囚之間事傳旨啓下矣罪人申偗着枷杻足鎖嚴囚南間之意敢啓傳曰知道
정조 20년
以廣州留守徐有隣狀啓境內姑無遺棄兒事判付內啓下賑恤廳爲旀本府幅員之大豈可曰無乎嚴飭判官之意分付守臣處爲良如敎
정조 20년
以平安監司朴宗甲狀啓義州府渰溺人金明先等漂至彌串生還安接事判付內啓下備邊司爲旀三名之認以爲死者今聞生還豈勝奇幸已施之蠲恤切勿推還以示奇幸之意事分付灣尹爲良如敎
정조 20년
以義州府慰諭御史李始源狀啓義州府漂頹渰死民戶還穀蠲停一事勿論大中小殘獨戶謹將目下聞見登聞令廟堂稟旨事判付內啓下備邊司爲旀分等蠲停一款雖有從便擧行之筵敎未知擧行之如何甚以爲鬱觀此狀辭事情果然昨於有司堂上入侍有下敎者已爲知委乎雖已知委更以依繡啓所請擧行之意三懸鈴星火行會於灣尹處爲良如敎
정조 20년
刑曹啓目粘連江西縣殺獄罪人文永哲段置法償命無容異議另加嚴訊期於取服兩檢官之跋語視若證招之歸重而不爲論勘者大失敦俗之義初覆檢官竝拿處道臣之循例題送初不提責檢官推考何如判付啓依允爲旀文永哲段情之有無姑無論倫常斁矣卿等回啓甚是永哲段嚴飭訊推其矣弟彬伊段各別嚴刑渠果非首犯與否反覆詳覈捧招啓聞
정조 20년
刑曹啓目粘連龜城府殺獄罪人金呂喆段究厥情節尤極獰頑另加嚴訊期於取服江西縣殺獄罪人文永哲段置法償命無容異議另加嚴訊期於取服兩檢官之跋語視若證招之歸重而不爲論勘者大失敦俗之義初覆檢官竝拿處道臣之循例題送初不提責檢官推考義州殺獄罪人金呂行段究其情節誠極凶狼另加嚴訊期於取服判付啓依允爲旀龜城府金呂喆段比之刑曹下隷所犯可謂緦功之察而此輩之侵虐平民豈非殺無赦乎嚴飭推官速捧遲晩後捧結案以聞爲旀江西文永哲段情之有無姑無論倫常斁矣卿等回啓甚是永哲段嚴飭訊推其矣第彬伊段各別嚴刑渠果非首犯與否反覆詳覈捧招啓聞爲旀義州金呂行段笞杖綻露獄案已具亦爲嚴飭同推爲良如敎又啓目粘連三丹之被其刃刺致斃更無可疑是白乎矣夫妻酬酢更無參證不可以此執爲斷案是白乎則道啓原情之論雖或有意見殺獄體重不可遽議傅輕依前同推期於取服何如判付啓廚門筒底之事言之醜也外此言辭之悖惡蹤跡之綻露決非血性男人忍住耐遣之事是隱則以其打殺置之償殺不但有違於受敎中法意況旀甚於挽裳無異奸所道刑從輕可謂得體龍岡朴松土里嚴刑放送事分付爲良如敎又啓目粘連永興府殺獄罪人韓宗宅段另加嚴訊期於取服爲白乎旀同府殺獄罪人尹召史段另加嚴訊期於得情爲白乎旀安邊府殺獄罪人金興太獄事段興太在逃以其父福贊懸錄元犯是如爲白乎所其子殺人逃隱而未能趁卽捕捉使其父福贊當元犯者大乖法意人理亦絶不可以一時檢式之違錯有所闊看當該初檢官拿問處之道題之無一言臚列亦係不察從重推考何如判付啓永興韓宗宅段獄案間多疎漏處而旣具之後不可輕議使之加刑得情爲旀同府尹召史段渠旣承款兺除良以女人殺女人而奸情慝態百惡俱備嚴飭推官具格取招期於用律之地爲旀安邊金興太段實因懸錄稱以當爲首犯又云替錄其父於其子在逃之代如許獄體前所未見當該推官爲先依回啓拿處令該府嚴問捧口招以聞爲旀道伯段爲先越捧一等以存風化興太段除尋常嚴刑先問逃避委折啓聞爲有矣道伯親執査問之意分付爲良如敎
정조 20년
丙辰九月初七日卯時上御重熙堂右承旨入侍時右承旨金翰東假注書呂東植記事官金景煥記注官金良倜以次進伏訖上敎良倜曰全羅道官門聚點試放中不中成冊書以臣字着銜則當與狀啓同爲入啓而今此成冊追後入啓持出此冊問其委折於軍士房承旨可也良倜承命出傳上命讀公事書判付訖仍命退承史以次退出
정조 20년
丙辰九月初七日辰時上御重熙堂定例堂上京畿監司入侍時同副承旨魚用謙假注書呂東植記事官金景煥記注官金良倜定例堂上李時秀徐龍輔李晩秀京畿監司李冕膺前假注書李弘謙以次進伏訖上曰李弘謙亦爲入來乎用謙曰入來矣上曰弘謙之筵說入之上覽訖命待敎入侍賤臣承命出傳與檢校待敎徐有榘偕入進伏上敎弘謙曰此筵說全不成說矣李城輔事不啻駭然則筵敎記注何不以駭然書之而乃以慨然二字泛然說去乎雖曰山林旣無足爲一世之所矜式則豈可以山林待之乎向於從享之論初說則引遯庵之例以竝享爲可而其後則乃以爲答書太學時聞泮儒之言則上意在於竝享云故初爲竝享之論云云以此自明至於抵書其從兄而其書則李肇源以爲在渠袖中云爾則肇源所道豈是虛言乎實事旣如是則豈可但以慨然稱之乎且事之當然者則上意不必占得如其不當然則豈可以將順上意爲事乎窺覘之風實是近俗之痼弊而名以山林反效此習豈非名實之不相符者乎雖曰山林果有其罪則獨不可以罪之乎此筵說何不嚴截書之而若是尋常言之乎前後說亦多顚錯爾與待敎改修以入可也注書日記所以垂示後世者而若如是變換事實則此豈成說乎仍敎有榘曰爾與注書改修日記而日省錄所謄者亦爲改書可也仍命出給原筵說弘謙有榘先退上敎冕膺曰今此章陵幸行卽先朝甲寅年後六十年初有之事諸般擧行必多生疎而道路橋梁修治之節合有嚴飭之道而諸守令之分定差使員看審反有紛雜之弊不如以一人專管使掌看審修治之務反爲祛弊之端矣京畿都事柳畊人素了了定爲都差使員使之專管各務則似好矣冕膺曰比諸諸守令之分定差使員誠爲省弊之道矣上命書傳敎曰今番幸行凡事皆令參用園幸定例其中治道造橋之節最是用民力之事徒守常格貽弊可慮守令差使員一竝除之以本道都事行都差使員之職而出宮前潛行邑村兼行繡衣之事道內邑倅中別擇誠勤解事數人區劃物力分掌句檢如是而或有不謹當該守令各於犯科地方駕過時嚴棍充軍以此分付上曰京畿都事使之來待事分付賤臣承命出傳還入進伏上敎冕膺曰道內守令中有綜明者乎冕膺曰長湍府使申光輅人素了了而安城郡守曺允植抱川縣監徐理修陽智縣監朴宗海高陽郡守王道常亦皆分明矣上曰其中數人使之照管道路各務可也冕膺曰大駕到陵所時恐不無日暮相値之慮行炬不可不預爲待令矣上曰依此爲之可也上曰今番道路依甲寅年幸行時駕過之路爲之似好矣冕膺曰聞定例堂上言則甲寅駕過之路今難眞的知之云矣龍輔曰鷺梁村民之所指爲甲寅駕過之路者今在於崖峴之間而亦難的知其爲甲寅所駕過處矣上曰今此幸行路過六臣墓傍乎龍輔曰六臣墓不甚相遠矣上曰然則此其至近處乎龍輔曰六臣墓則在江岸而幸行之路則在其岸上矣時秀曰陵所齋室當有修改而只略干紙地席子等物輸去貢市人則初不待令矣上曰依此爲之可也上曰然則匠手則有帶去者乎時秀曰只有屛風匠一二人進去矣上曰如有修改處使戶曹郞官監董整飭可也上敎冕膺曰沿路官舍皆何如云耶冕膺曰擧不成樣惟金浦官舍雖曰稍勝亦皆不可無別般修理之道云矣上曰不必張大各自本邑從便爲之可也時秀曰陵幸時與園幸時皆有護軍調馬之例今番亦當磨鍊矣上曰置之可也時秀曰陵幸時副駕轎玉轎自當整待今番亦依例爲之乎上曰今番則諸般擧行務從省略且副駕轎則本是浮文竝爲置之可也時秀曰隨駕宣傳官比定例加定四員旣已加定則與隨率有異當於安山落後至回鑾時仍爲隨駕事磨鍊矣上曰依此爲之可也時秀曰兵曹有未及稟定事敢此仰達矣隨駕禁軍五十名有加定之命與定例元數五十人合爲一番則番將事當領率隨駕何以爲之乎上曰依爲之出擧條時秀曰在前園幸時招搖旗只隨駕營待令而自今春亦爲除之事定式矣今番亦依此爲之乎上曰依爲之出擧條時秀曰展拜行禮時通禮院左右通禮例當備員今番則通禮及引儀之隨駕員數亦當依例磨鍊矣上曰亦以通禮一員磨鍊可也時秀曰陵幸則尙瑞院官二人全數陪進園幸則只一員進去今番則何以爲之乎上曰依園幸例只以一員磨鍊可也時秀曰在前園幸時隨駕營軍兵及御前前排挾輦軍禁軍等前期一日先詣津頭越邊待候出還宮時闕外至鷺梁先後廂以留都軍兵擧行而昨年則留陣大將率訓局步軍五哨馬軍二哨爲先後廂今春則摠戎使率訓局步軍六哨馬軍二哨爲先後廂挾輦軍一百名禁軍一番亦以留營軍中除出隨駕矣今番則何以磨鍊乎上曰依今春例爲之可也上敎冕膺曰出考守令官案分定爲之可也上曰安山富平南陽等倅擧行必多生疎而砥平縣監李永哲則了了者矣冕膺曰然矣仍命退諸臣以次退出
정조 20년
丙辰九月初七日午時上御重熙堂京畿都事入侍時同副承旨魚用謙記事官柳遠鳴記事官金景煥記注官金良倜京畿都事柳畊以次進伏訖上敎畊曰俄下傳敎爾果見之乎明日卽爲下去出沒村里潛行往來凡所以爲民弊者一一詳探而役夫之雇價難保其如例準給收穫之前或有貽弊之慮竝皆另察若有不得已出道處則出道而列邑守令易知都事之顔面潛蹤來去十分善爲之復命則須趁動駕前可也命畊先退上曰禁府草供斯速捧入事分付賤臣承命出仍命退承史以次退出
정조 20년
丙辰九月初七日午時上御重熙堂右副承旨入侍時右副承旨鄭尙愚假注書呂東植記事官金景煥記注官金良倜以次進伏訖上命書傳敎曰設置法司意在於禁暴止罪而近有刑曹錄啓之一案一看駭然再看瞠然以要囚服念五六日之義姑置其案於案頭思之已屢日間又收議於大臣大臣之議唯李判府外皆未免太草草惜乎有歉於問牛喘之美事當初收議之命非爲殺死之可償死不可代殺而法府之隷以法牌持往民間徵賂索錢爭其多少竟至省殺越之擧而一隷之不足兩隷俱犯兩隷之不足竝與屍親奔告之路爲法吏者挺身阻擋幾不得成獄而後已比之牛喘其爲凜然尤當何如人而無禮詩人猶刺其不遄死國而無法何以爲國若此不已法司將爲不法之司置此不法之司而畀之以五刑五用之責則名實太相反雖欲擧措得宜大畏民志得乎毁刑曹革刑官罷刑吏然後庶可以少謝都民之嗤笑然而此屬行不得之政姑不下敎而若於決其案也按常而已循故而已則朝廷爲有法之朝廷乎否乎爲下民之所瞻仰乎否乎所謂出牌之郞官雖無與於下手之事而兩隷一吏許多作奸之層節如彼其狼藉則在官不知諉之吏隷何異於非渠也卽梃也刃也云乎哉凡殺人償命之法耳目所不及思慮所未到猶且成獄況刑曹今番事未可謂之耳目思慮之外則渠之至今免罪別有參前倚衡之端而然果何等失刑而敢於前例考入之命視若尋常以汗漫說話奏對昨日今日一問再問毫無知罪求死之意如許郞官若不以其法從事後弊其可言乎當該郞官爲先問名出付王府具格嚴囚重囚之間該堂赴衙捧招今日適値齋日先捧草供若不直招則過齋後除尋常各別嚴刑以聞以懲庶僚頑不知懼之習上曰義州府慰諭御史狀啓義州府漂頹渰死民戶還穀蠲停事判付及平安監司狀啓義州府渰溺人安接事判付先爲出給可也賤臣承命出傳還入進伏上曰刑曹堂上前望單子入之待下批牌招察任出榻敎仍命退承史以次退出
정조 20년
行都承旨李鼎揆在外左承旨未差右承旨金翰東坐直左副承旨未差右副承旨鄭尙愚坐同副承旨魚用謙坐直注書柳遠鳴仕一員未差假注書呂東植仕直事變假注書李致祜仕
정조 20년
鄭尙愚啓曰園幸定例堂上李時秀徐龍輔李晩秀兵曹判書鄭好仁京畿監司李冕膺依下敎來待矣傳曰入侍
정조 20년
傳于金翰東曰啓下擧條刪節其罪不輕當該承旨拿處
정조 20년
魚用謙啓曰行左承旨李益運左副承旨李海愚拿處事命下矣依定式遞差傳旨捧入之意敢啓傳曰知道
정조 20년
以江原監司徐有防狀啓三陟蔚珍兩邑漂頹民戶恤典題給事傳于魚用謙曰漂頹小殘戶身役勿徵還上停退致死人還與役竝蕩減未寒前斯遠結構奠接之意嚴飭地方官事回諭
정조 20년
金翰東啓曰禁衛大將李敬懋以南壇奉審事明日出去矣兼察壯勇大將虎符及傳令牌何以爲之敢稟傳曰來月初奉審
정조 20년
金翰東以兵曹言啓曰依下敎政院軍士房書吏洪胤珉兩司奇別書吏韓景愈龍虎營拘留之意敢啓傳曰知道
정조 20년
金翰東以宣武祠句管堂上言啓曰本祠典祀廳守直官入直處所及庫直房舍俱已整頓而守直官三窠漢旅中擇其勤幹者輪次入直事前已筵稟蒙允矣漢旅中可合人備三望移送兵曹以爲啓下入直何如傳曰允
정조 20년
義禁府啓目刑曹正郞申偗原情云云傳旨問目內辭緣一直漫漶終不直招究厥情狀萬萬痛惡所當請刑是白乎矣旣有先捧單供之命上裁何如判付啓渠供不可謂之不直招而事實段益知其所不知是置法司出牌無得晷刻淹延自有法意是去乙出牌初日無動靜翌日無皁白至于第三日而任其凶身之殺越人命竝與阻搪之事莫能覺得渠之所爲不可但以沒覺言而爲堂上者不惟不能致察屍親奔告之阻搪一款先知於渠而尋常看過循例保護所謂堂上之處事無異於郞官焉用彼獄官爲當該堂上拿問嚴繩以勵法紀以杜後弊爲旀渠段本罪之外近日無嚴無狀之罪焉逭一次之刑而觀此供招一一首實何足責爲先定配放送爲良如敎
정조 20년
金翰東以義禁府言啓曰罪人申偗曰招草供判付內當該堂上拿問嚴繩事命下矣當該刑曹堂上李書九今方待命拿囚之意敢啓傳曰知道
정조 20년
金翰東以義禁府言啓曰罪人申偗口招草供判付內觀此招供一一首實何足責爲先定配放送事命下矣申偗慶尙道河東府定配而以判付內辭意具罪目依例發遣府羅將押送配所何如傳曰允
정조 20년
左議政蔡濟恭領敦寧金履素行判中樞府事李秉模右議政尹蓍東等箚曰伏以臣等伏見秋曹文案判付及傳敎下者臣等乖謬之罪著矣惶懼隕越靡所容措日者法曹下隷作黨討索于訟民至於拳踢交加而不日致命奸吏又從以阻搪其告急者則此實前所未見聞之變怪也獄案之上乃引問牛喘故事命臣等獻議而臣等昏迷顚錯無以對揚萬一該堂郞請勘若循常論獄者然身忝大官之列不能裨助刑政獨勞聖念致勤辭敎孼由自作無辭可辨惟有遄伏邦憲爲可以少贖愆尤今以考例之不襯諸堂至於譴罷則議獄差爽眞同緦功察者其罪當何如也慙汗悚惕夜未交睫玆敢冒萬死聯陳短箚仰瀆崇嚴伏願聖慈亟降威罰以彰臣等之慢申命法司益勵惟明克允之政以振頹綱以警具僚焉取進止答曰省箚具悉卿等之懇每事焉得盡善昨敎意在匪怒卿等安心勿辭
정조 20년
丙辰九月初八日辰時上御重熙堂右副承旨入侍時右副承旨鄭尙愚假注書呂東植記事官金景煥記注官金良倜以次進伏訖上曰昨日刑曹堂上草供果爲捧入乎尙愚曰未及捧入矣上曰左承旨入侍賤臣承命出傳行左承旨李益運進伏上命尙愚書傳敎曰先正李文純公祠版將向祀孫永柔官治聞於不多日內入京而此先正祠版之入京先正身後數百年初有之事云若覿伊人勞我曠感豈可只令諸生迎于江郊備例而已乎特遣禮官押于靑衿之班以侈其行以聳觀瞻兼寓示意之意抵京日遣承旨致祭事分付禮曹仍命尙愚先退尙愚退出上曰畿伯來待監印所可也賤臣承命出傳益運曰兵判有稟達事來詣政院矣上曰亦待監印所可也賤臣承命出傳上敎益運曰今番幸行時左相能進去云耶益運曰陪從則不能爲之而欲於動駕前先詣華城待候云矣上曰定例堂上來詣監印所者幾人知入可也賤臣承命出傳回奏曰只徐龍輔一人入來云矣仍命退承史以次退出
정조 20년
丙辰九月初八日午時上御便殿右副承旨園幸定例堂上兵曹判書京畿監司入侍時右副承旨鄭尙愚記事官柳遠鳴記事官金珍恪記注官金良倜定例堂上李時秀徐龍輔李晩秀行兵曹判書鄭好仁京畿監司李冕膺以次進伏訖好仁曰軍令當爲書入而二十七日園所展謁後伊日宿所及還宮日字姑未承下敎矣上曰展拜園所後觀日力之早晩若稍晩則當於園所宿所然則翌日當於華城宿所回鑾則以二十九日爲之軍令明日依此書入可也上敎冕膺曰自金浦至安山道里站數詳知以來乎冕膺曰定送將校里數遠近隱溝與橋梁使之一一知來矣姑未還到矣上曰自陵所至金浦爲五里云而以十里磨鍊此則似詳載於甲寅幸行時謄錄矣時秀曰臣亦聞之果是五里自金浦至富平不過爲三十里而臣於前日自金浦過安山程途爲七十里矣蓋村人輩只以長栍數定其里數而長栍之排立元無尺量以長栍數難以的知里數矣上曰自金浦至富平三十里自富平至安山四十里以此量之則當爲七十里矣道里遠近一定然後可以擧行不可只憑村人輩所指的定里數矣上曰橋梁何以擧行乎冕膺曰句檢守令中高陽富平兩邑倅則先已上來安城郡守曺允植前道臣在任時受由往湖中病未及上來趁今上來則當爲句檢而始興縣橋梁則已有成規雖無邑倅自可無慮該縣監金思羲人頗精明足可以兼管擧行矣上曰金思羲人果了了使之兼管好矣冕膺曰聞始興縣監言則鐵串橋甲寅幸行時所設置者已盡頹圮只有橋柱卽今行人渡涉之橋比前所設處間數稍加五六間而其道里亦無迃回之可言云矣上曰以卽今行人往來之橋梁修治以便日後行人之渡涉亦好矣冕膺曰聞安養石橋今方修治而工役甚鉅幸行前完役非所可論勢將以木橋造成而前設木橋處地形比前陡截無以架橋就其稍左便易處造橋似好矣上曰從便爲之而俾無一毫民弊可也冕膺曰始興果川兩邑倅園幸時例於駕後隨去而今番則地境出待後先詣與否不可擅便矣上曰先詣可也上曰陽川富平安山官舍聞皆頹破云因今番駕過而修葺以爲永久之道則亦可爲施惠之一端使之修葺可也冕膺曰安山官舍頹破尤甚樑木亦傷云若一新改舊則以難及期而更聞該倅之言當從便擧行矣好仁曰今此幸行時訓鍊大將李柱國以留都大將留陣於敦化門外而兼帶舟師大將矣舟師擧行之時留陣軍兵無領率之大將在前如此之時有他大將兼察或中軍代領之例今番則何以爲之乎上曰依近例以中軍代領可也出擧條好仁曰出還宮時自闕外至鷺梁先後廂兼摠戎使當率領訓局馬步軍隨駕而兼摠戎使留陣于弘化門外矣隨駕之時留陣軍兵無領率之大將何以爲之乎上曰亦以中軍代領可也出擧條好仁曰華城斥候伏兵勿爲請出標信兵符調發解送事曾有定式矣安山旣屬華城則斥候伏兵當自華城除標信擧行以此意分付何如上曰依爲之安山雖屬華城軍兵徵發豈無標信前此華城所管之除標信難免不審而本營內外使旣無發兵符此後本曹啓目以令內營稟旨知委於外使使之徵發措語而內使枚擧稟旨成送受敎傳令事著以爲例載之本營節目事分付可也出擧條好仁曰出還宮時自闕外至鷺梁前排令禁衛營待令事曾有定式而今春則巡視令旗手七雙軍牢手五雙信箭手一雙令訓局待令矣今番則以何營待令乎上曰依今春例爲之可也出擧條好仁曰今春園幸時善騎隊一哨別將率旗鼓前排先詣津頭迎接後出駐信地而又一哨則該將率領壯勇衛尾局鱗次作行與先詣善騎隊合竝大將率領侍衛矣今番亦依此磨鍊乎上曰依爲之出擧條好仁曰御營軍替番在於二十五日而動駕相値在前如此之時有二十三日進行之例新番軍亦有出用於留陣或留營屛門把守之事矣今番亦依此擧行乎上曰依爲之留陣則與新番軍合用五哨其餘用於留營及諸處闕內外入直則勿爲替代可也出擧條好仁曰隨駕馬步軍先詣津頭事已爲定奪而壯勇營京鄕步軍十哨亦爲先詣乎上曰依爲之出擧條好仁曰金浦安山宿所時禁火將校例以有廳軍定送矣今番亦依此爲之乎上曰置之可也出擧條好仁曰上番騎兵點考在於二十五日而在前雖値動駕之時本曹留都堂上與摠府堂上有從便擧行之例今亦依此爲之乎上曰依爲之出擧條冕膺曰今此幸行時分辦諸事依橋梁例不煩列邑從便磨鍊事旣承下敎矣列邑官吏之遠地來往非但有齟齬窘束之歎今番各項擧行皆用園幸之例則獨於分辦一事似不可異同參互園幸時例竝令地方官專管擧行恐合事宜敢此仰達矣上曰依爲之出擧條命退諸臣以次退出
정조 20년
行都承旨李鼎揆在外行左承旨李益運坐右承旨金翰東坐直左副承旨李海愚坐右副承旨鄭尙愚坐直同副承旨魚用謙坐注書柳遠鳴仕直一員未差假注書呂東植仕事變假注書李致祜仕
정조 20년
鄭尙愚啓曰園幸定例堂上李時秀徐龍輔舟橋堂上沈頤之行禮曹判書閔鍾顯行兵曹判書鄭好仁京畿監司李冕膺依下敎來待矣傳曰入侍
정조 20년
魚用謙以成均館同知館事大司成意啓曰今九月初九日儒生課試當爲設行而大提學未差限內不得爲之之意敢啓傳曰令政院弘文提學牌招可也
정조 20년
金翰東啓曰弘文提學閔鍾顯旣已承牌矣奎章閣提學沈煥之藝文提學具庠一體牌招以爲同參考試之地何如傳曰允
정조 20년
金翰東啓曰藝文提學具庠牌不進推考傳旨今方捧入而同參考試自是法典如是違牌不卽承膺事甚未安更爲牌招何如傳曰允
정조 20년
魚用謙啓曰臣敬奉書題與弘文提學閔鍾顯偕往泮宮儒生試取收券三十八張矣捧入之意敢啓傳曰知道科次入侍
정조 20년
以何大臣留都取稟傳于李海愚曰領議政留都
정조 20년
事變假注書李致祜書啓臣敬奉聖諭馳往傳諭于南部會賢坊二間契議政府左議政蔡濟恭所住處則以爲今番謁陵之行當費多日臣之下情豈不欲陪扈聖駕朝夕承候而顧臣四朔重病之餘餘症尙或間發道途馳驅難保其如期得抵思念至此耿結曷勝謹當强氣作力趁駕到園所之日趨伏路傍少伸區區之忱然事或近於自占便身尤不任惶懍之至云矣敢啓傳曰知道
정조 20년
魚用謙以禮曹言啓曰凡受香之行若値動駕之時則獻官以下有開陣出去之例矣今此幸行出宮後敦化門外當有留都陣而未還宮前二十八日行城徨發告祭受香獻官以下開陣出去之意知委何如傳曰允
정조 20년
金翰東以兵曹言啓曰宣傳官鄭學畊兼帶軍門今番陣上隨駕以職務相妨呈狀乞遞勢難强令察任改差何如傳曰允
정조 20년
金翰東以義禁府言啓曰拿處承旨竝分揀事命下矣時囚罪人李益運李海愚竝分揀放送之意敢啓傳曰知道
정조 20년
金翰東以義禁府言啓曰因平安監司朴宗甲啓本刑曹覆啓內江西縣殺獄初檢官江西縣令金龍淳覆檢官咸從府使尹範益拿處事允下矣金龍淳尹範益等俱在任所云依例發遣府羅將竝拿來何如傳曰允
정조 20년
金翰東以義禁府言啓曰因咸鏡監司趙尙鎭啓本刑曹覆啓內安邊府殺獄初檢官安邊府使任希厚拿問處之事判付內當該推官爲先依回啓拿處令該府嚴問捧口招以聞事命下矣任希厚下去京畿水原地云依例發遣府羅將拿來何如傳曰待待命拿囚可也
정조 20년
兵曹以李致中爲守宮大將
정조 20년
丙辰九月初九日辰時上御便殿園幸定例堂上舟橋堂上禮曹判書兵曹判書京畿監司入侍時右副承旨鄭尙愚同副承旨魚用謙記事官柳遠鳴記事官金景煥記注官金良倜定例堂上李時秀徐龍輔舟橋堂上沈頤之行禮曹判書閔鍾顯行兵曹判書鄭好仁京畿監司李冕膺以次進伏訖頤之曰近日秋陽當午稍暄聖體若何上曰一樣矣頤之曰王大妃殿氣候何如上曰一樣矣頤之曰惠慶宮氣候何如上曰一樣矣頤之曰惠慶宮湯劑每日次連爲製入而羅蔘無可用別貿戶蔘進上只有數兩而江界貢蔘上來之期稍遠其間繼用誠可悶矣上曰何時當上來戶判已送計士乎時秀曰計士似已入去而當於十月初上來矣頤之曰然則見在羅蔘中擇其完好者折蔘以入似好矣上曰依此爲之上敎頤之曰船隻之入來者幾何頤之曰見在京江者十五隻在江華者十六隻其餘在於華城振威之間數日後當齊到望後水生可以卽始橋役矣上曰領相可以留都云耶頤之曰近來凡百別無所損云矣上曰今日卽重陽而朝霧誠奇異矣丙年九日霧爲丁年豐稔之兆此語見於古人之書禮判亦見之否鍾顯曰臣未詳其何書而曾聞重陽朝霧大是吉祥矣上曰再昨日擧條之任自刪節不出朝報者豈可成說乎軍兵去就雖云不出朝報而伊日擧條則不以所啓書之所奏條件皆以曰字連書則此豈可刪抄者乎政院事極爲駭然矣上敎冕膺曰句檢守令昨果下送耶冕膺曰昨已下送而高陽郡守則以爲治道造橋各爲分掌而道路若不善修治隱溝亦若不順其水勢則其害當及於橋梁善爲與不善爲之間道路與橋梁自願兼管矣龍輔曰此言似有理該倅曾有經歷故有此論矣上曰治道時若有一毫民弊則殊非雇軍使役之本意必另飭該倅俾無抵罪之地可也且道路狹窄處何以修治乎治道之時塵土若堆塡於路傍田畓則明春耕作似入民力此亦申飭可也冕膺曰此意亦言於邑倅而皆以爲各穀收穫之後例爲糞田故塵土之及於田塍明年耕作時反爲有益云矣上曰兵判先退軍令謄錄詳考後書入可也命尙愚書傳敎曰園所爲宿所站設布帳及軍兵環衛依甲寅年例爲之事令兵曹知悉仍令華城留守京畿監司知悉又命書傳敎曰右相雖是篤老侍下其爲離側則留都與隨駕無異左相所愼雖或可强勢難如例陪從左相則更觀筋力從便先詣右相則亦多兼管之司如可强則陪從事遣史官傳諭于左右相以其附奏使之回奏又命書傳敎曰藥院提擧以舟橋堂上先詣津頭駕過後當隨駕壯勇餉色提調亦難陪從云藥院壯營都提擧之任右相兼管進去事令傳諭史官一體傳諭於右相鍾顯曰經宿動駕時告由祭前二日爲之事載在禮文矣今此幸行時宗廟景慕宮告由祭今九月二十三日遣大臣依例設行事知委何如上曰依爲之十五日望祭兼行可也出擧條鍾顯曰今春園幸行祭時依下敎獻官贊禮典祀官及進爵奠爵承旨翰注各一人園司外皆以隨駕服色陪班矣今番則何以爲之乎上曰園享時則依今年定式爲之陵享時則依陵幸例爲之可也出擧條上曰卿等姑退可也頤之等退出上曰泮中儒生入來之數知入可也賤臣承命出問回奏曰儒生輩今方次第來會而先到者爲一百二十人云矣上曰明日華城留守當復命且値開政武臣堂下朔試射以再明或三明退行事分付可也賤臣承命出傳還入進伏上曰書題紙及書題筒持入賤臣承命出奉入進伏命書傳敎曰同副承旨持此御題與弘文提學偕往泮宮試取以來上曰諸臣之留在監印所者皆令入侍賤臣承命出與沈頤之鄭好仁李時秀沈煥之金載瓚徐龍輔尹行恁南公轍李冕膺偕入進伏上曰弘文提學如已懸題卽爲入來之意傳之可也上曰上下番玉堂以對讀官來待云亦爲入侍可也賤臣承命出與應敎李明淵校理趙德潤偕入進伏上命宣餻訖命諸臣先退命尙愚書傳敎曰卿以兼管提擧入來云久未見之入侍事遣史官傳諭于右議政賤臣承命出傳與右議政尹蓍東偕入進伏蓍東曰聖體若何上曰一樣矣蓍東曰王大妃殿氣候何如上曰一樣矣蓍東曰惠慶宮氣候何如上曰一樣矣上曰卿之病餘諸節何如蓍東曰當初未得藥路症勢添加矣御醫康命吉特爲命送故服命吉之藥而辛爲責效得此差勝莫非聖恩所賜矣上曰卿之老親筋力凡百亦果何如而食飮等節比前何如蓍東曰近日食飮少勝矣上曰朝霧果好矣古書有丙年九日霧卽丁年豐徵之語故九日製書題以賦得九日霧命題矣蓍東曰近日日氣甚調均而今朝之霧非但爲明年豐徵目今成實之穀亦當有益誠幸矣上曰今年穡事到處均豐而獨灣府水災甚可惜矣蓍東曰諸道各穀擧皆豐登爲民事甚幸而但以灣府水災爲慮矣見慰諭御史狀啓則今幾得結構奠接民皆賴以安堵云比當初所聞稍可幸矣上曰灣尹西伯之今番事不可但以疎漏言誠駭然而見繡啓則漂頹之戶幾皆改構奠居諸島被災處亦不至大段爲害云少可弛念矣蓍東曰聞江界邊將遞來者之言今年蔘政比前稍勝云矣上曰卿果詳聞耶蓍東曰蓋採蔘之法專係於防守軍之多數入送而不在於採蔘軍之多數今番則以防守軍之優數定送能禁彼人之犯越今年蔘政之稍勝專由江界府使之善爲方略云矣上曰卿則留都與陪從其爲離家則一也故朝有所下敎矣蓍東曰臣有弟可以扶護病親臣雖陪從庶不爲慮矣命蓍東先退命書榻敎曰今番幸行時諸道道臣境上出待置之事令廟堂三懸鈴行會又命書傳敎曰聞其事實罪在該吏拿處承旨竝分揀牌招察任仍命退承史以次退出
정조 20년
丙辰九月初九日酉時上御便殿九日製科次入侍時同副承旨魚用謙記事官柳遠鳴記事官金景煥記注官金良倜讀券官弘文提學閔鍾顯二提學沈煥之對讀官應敎李明淵修撰趙德潤檢校待敎徐有榘以次進伏訖上曰考券鍾顯考券書等三下選梁性默等三人命書傳敎曰九日製居首進士梁性默直赴會誠之次生員權中敏趙相羽各給二分上曰入格儒生明日來待出榻敎仍命退諸臣以次退出
정조 20년
行都承旨李鼎揆在外行左承旨李益運坐右承旨金翰東坐左副承旨李海愚坐直右副承旨鄭尙愚坐同副承旨魚用謙坐直注書柳遠鳴仕一員未差假注書呂東植仕直事變假注書李致祜仕
정조 20년
傳于魚用謙曰入格儒生入侍
정조 20년
傳于李海愚曰備局有司堂上來待
정조 20년
傳于李益運曰吏兵房承旨入侍
정조 20년
李海愚啓曰備局有司堂上沈頤之李時秀京畿監司李冕膺依下敎來待矣傳曰入侍
정조 20년
傳于李益運曰吏兵曹政官入侍開政
정조 20년
傳于李益運曰華城城役監董堂上都廳入侍
정조 20년
傳于魚用謙曰今番城役功勞石工居諸工之右賞格之外當有別賞京邊首朴尙吉崔興世江華邊首車乻仁老味開城府邊首高福仁江原道邊首金永大忠淸道邊首姜岳只全羅道邊首金成孫慶尙道邊首徐貴三黃海道邊首韓福起平安道邊首李廷彬等帖加成給整理儀軌廳各塡邑名直送該邑
정조 20년
傳于魚用謙曰今番治道事固已慮之而今聞列邑中駭然之尤甚者金浦郡守也雇軍事設或未及聞知當用田夫而調發各面民人徒致繹騷當該郡守具允德當於駕到日聚會邑中民人當有嚴棍之擧若或贖罪當參酌此意卽令畿伯星火嚴飭暗行御史分三路出送邑倅之不謹下屬之作弊多般按廉亦以此意嚴飭各該守令處俾勿犯科雖以道臣言之昨有安山事處分今又有金浦事下敎不可以新到一味寬恕當該道臣爲先從重推考
정조 20년
李海愚以兵曹言啓曰卽伏見黃海水使鄭忠達狀啓則許沙僉使曺懿秀今月初六日政本職除授同日下直十三日到防自京至許沙鎭不過六日程而其間遲滯爲二日特敎申飭之下若是稽忽極爲可駭今方拿致懲礪云矣當日辭朝之邊將中間逗遛稽滯赴任萬萬駭然如此之人不可置之於鎭將之任罷黜何如傳曰允
정조 20년
有政吏批判書金載瓚進參判黃昇源進參議李城輔在外未肅拜行左承旨李益運進進以趙宗鉉爲分內局提調以鄭好仁爲司譯提調李元臣爲刑曹正郞洪元燮爲掌樂正黃井彦爲引儀丁好南爲長湍府使金箕昇爲遂安郡守元永卨爲義禁府都事李爲彬爲繕工奉事李貞運爲獻納趙得永爲正言龍仁縣令丁遇泰平海郡守安必濟相換
정조 20년
兵批判書鄭好仁進參判尹弼秉病參議李尙度入直進參知吳泰賢病左副承旨李海愚進以趙雲祥爲惠山僉使尹芮基爲城鎭僉使金爀爲永宗僉使金命遇李性淵吳載衡爲五衛將金履喬爲文兼李格爲宣傳官李渭爲加里浦僉使黃致郁爲西生僉使吳興大爲開雲浦萬戶護軍吳載衡副護軍李亨復韓命祺副司果朴載熙竝單付崔命健爲訓鍊副正李光賢爲許沙僉使朴震晃爲豆毛浦萬戶李廷殷爲寧城僉使申泂金樂載爲同知金在信爲景福將李敬培爲善積僉使李宗範爲西林僉使崔琥彬爲安義僉使嚴思勗爲月串僉使金輔明爲江華中軍徐宅聖爲江原中軍金大瑞爲慶熙將洪命龍爲守門將護軍李潤謙僉知單鄭學畊前郞廳沈益希加資事承傳西林僉使李禧培仍任事承傳前僉正洪昌猷前郡守朴文絅加資事承傳
정조 20년
李海愚以兵曹言啓曰金浦安山宿所布帳則有墻垣處依近例只以排設房布帳爲之無墻垣處草記更稟可也事命下矣知委畿營看審以來則略干頹圮處今方改築云兩邑設布帳依下敎勿爲磨鍊何如傳曰允
정조 20년
李海愚以御營廳言啓曰本廳把摠尹孝儉身病甚重勢難察任改差何如傳曰允
정조 20년
金翰東以義禁府言啓曰黃海道遂安郡定配罪人沈鑏遠地定配事承傳啓下矣沈鑏前已發遣府書吏押付統營決棍後發配全羅道興陽縣更定配所而以前去書吏仍令押送于新定配所何如傳曰允
정조 20년
金翰東以義禁府言啓曰時囚罪人任希厚爲先以公罪勘放事命下矣任希厚因咸鏡監司趙尙鎭啓本刑曹覆啓內安邊府殺獄初檢官拿問處之事判付內安邊金興太實因懸錄稱以當爲首犯又云替錄其父於其子在逃之代如許獄體前所未見當該檢官爲先依回啓拿處令該府嚴問捧口招以聞罪取考律文則大典通編囚禁條有曰以父母代子囚禁者竝嚴禁犯者以制書有違律論大明律制書有違條有曰凡奉制書有所施行而違者杖一百矣任希厚杖一百以公罪收贖放送何如傳曰允如有功議各減一等可也
정조 20년
領議政洪樂性箚曰伏以陵園展省吉日已涓聖慕將伸孝思彌光臣民欽頌中外惟均第伏念鑾蹕往返道里稍遠聖體勞動將至多日竊不任區區憂慮之忱臣於此際伏承留都之命臣猥忝百寮之首兼叨保護之任而衰病之軀末由自力於陪扈之班闕禮壞分惶隕已極況留都之任異於隨駕得免晨夕驅馳之勞今此屬臣實出憫念之聖意則臣苟有一分可强之勢豈敢不竭蹶奉承而顧臣癃耄之狀愈往愈甚旣昏之神思已澌之筋力日銷月鑠益以無餘平居坐臥恒若煙霧尋常事爲不復省記籌司留鎭何等緊重之任而尙可以如許精力黽勉承當也哉且臣賤疾近益添痼素患諸症種種交加每一暈眩不省四到束帶起動尙無其望管領留務尤何可論忽自日前痰結左臂酸痛難擧裹以厚綿處於溫堗少觸寒冷輒復增劇此亦目下難强之一端左思右度趨膺無路偃處牀笫臣分都隳伏地悚蹙靡所措躬玆敢略控實狀冒瀆崇嚴伏乞聖明俯垂憐察亟解臣留都之任仍治臣逋慢之罪以肅朝綱以安賤分焉取進止答曰省箚具悉卿懇留都當命他大臣卿其安心勿辭調理仍傳曰此批答遣史官傳諭
정조 20년
華城城役賞典上乙卯閏二月十二日傳曰華城城役之決意築斯其費不煩於經用昨冬以後之亦欲姑徐而鳩材復始者皆自以爲秤稱中出來而今行見南北城樓水閣將臺等處翬飛輪奐雉譙崢嶸豈特三輔關防之重稍待事功之告竣豎碑記其實列書董工諸人姓名以爲萬年不朽之資大抵所見勝於所料況今玆之幸自有所重先施論賞之擧更以手熟者仍責其成可期聳瞻息肩之道摠理使議政府右議政蔡濟恭內下大鹿皮一令賜給監董堂上水原府留守趙心泰自己酉七年奔走殫竭其勞則近所罕有特爲加資都廳李儒敬先給內下甲冑一令策應都廳水原府判官鄭東協準職除授別監董禿城中軍金㷞閫帥瓜近人改差擬其代柒谷府使李邦運前府使曺翰振金海府使金處漢隨其履歷依承傳宣傳官陞敍例調用前郡守趙雲祥前五衛將李泰協黃基定陞敍前縣監申百祿令該營爲先親軍衛將作闕啓下前縣監丁遇泰守令調用監董裨將水使李柏然旣在閫帥熟馬一匹賜給前府使金樂淳陞敍前府使徐有建前縣監尹芮基皆經三品五衛將作窠下批前郡守洪采疇甕城之制我國初有而造甕堅緻且況年近七十人亦純實堂上宣傳官擬入看役將官申暹金百彩兒馬一匹賜給金爀內下帿弓一張賜給其餘將校員役工匠等依別單判下分等施賞而賞格則取用於戶惠廳整理所句管還宮日待令以爲頒賞之地事分付
정조 20년
賞賜秩摠理大臣右議政蔡濟恭內下大虎皮一令都廳行副護軍李儒敬內下甲冑一領裨將監董全羅右水使李柏然旣除閫帥半熟馬一匹將領監董前府使申暹金百彬以上兒馬一匹金爀內下帿弓一張
정조 20년
加資秩監董堂上水原府留守趙心泰加資正憲
정조 20년
賞加秩都所京監官兼得中亭看役前主簿李海昇各所京牌將嘉善韓尙禧前五衛將折衝徐有春長水別將折衝金國麗副司果禹德逸閑良金百鍊崔鳳麟府牌將折衝朴宗秀李光春白峙僉使折衝洪命淵副司果具載禧李彦寬出身李敬培直赴趙啓祚閑良朴宗榦黃宗福李弼國嚴喆武崔琥彬以上賞加
정조 20년
帖加秩各所京牌將嘉義曺懿修折衝崔昌彦以上帖加
정조 20년
內職調用秩策應都廳水原判官鄭東協三品職調用別監董金海府使金處漢旣有三和改差時仍用履歷之敎依承傳宣傳官例陞敍柒谷府使李邦運依右例陞敍穩城府使前郡守趙雲祥陞敍朔州府使前縣監申百祿親軍衛將差下前宣傳官崔命健復職調用都摠都事裨將監董前府使徐有建前縣監尹芮基以上五衛將擬入將領監董前郡守洪采疇堂上宣傳官今日政差擬各所京牌將嘉善金重麗空闕衛將收用折衝申泂五衛將作窠調用副司果金弘喆五衛將作窠擬入出身鄭德昌兪彦志以上相當職承傳閑良金啓重旣爲別看役邊將何時不可巡將爲先差下府牌將嘉善李得弘李光賢以上空闕衛將單付曺命巨折衝嚴思勗出身洪命龍朴宗林以上相當窠調用承傳尹瀅相當職待窠調用折衝李命赫空闕衛將今日政單付嘉義朴震冕全恒一嘉善徐大喆金光瑞崔致驥前五衛將折衝金樂咸前萬戶折衝林俊昌折衝吳興大李昌興以上空闕衛將次次收用
정조 20년
外職調用秩別監董禿城中軍金㷞閫帥今日政調用全羅左水使前府使曺輸振防禦使今日政調用永宗僉使前五衛將李泰協白翎僉使黃基正以上邊地窠今日政調用群山僉使前五衛將朴廷吉相當窠今日政調用全羅中軍前縣監丁遇泰守令調用稷山縣監裨將監董前府使金樂淳防禦使今日政調用吉州牧使京監官前別將嘉義李元榮西生僉使嘉義權致明荏子島僉使折衝崔潤益以上邊將今日政調用淸城僉使策應兼監官前僉使折衝張泳各所京牌將嘉善李彦植吉命福以上邊將承傳金祥鯉北道邊將今日政調用潼關僉使副司果李義載出身金啓宅白相甲閑良金震𪍷以上邊將承傳府牌將嘉義金之澤己酉年別看役承傳三人中獨漏邊將今日政調用淸川別將閑良尹爀周邊將今日政調用助泥萬戶嘉義李渭嘉善趙寬玉李廷殷出身羅太乙以上邊將承傳
정조 20년
軍門收用秩各所京牌將嘉善李道文令留守從便收用後別單從自願御營廳敎鍊官前五衛將申㬘令該營從厚收用摠戎廳屯監差送折衝金義淳龍虎營敎鍊官塡差孫興雲御營廳注濟屯別將差定副護軍朱泂從自願捕盜部將副司果金亨璘訓局鐵峴屯別將差定閑良金啓澤訓局安州屯監官差定金重潤以上令該營收用禁衛營敎鍊官陞差朴孝源令該營陞差御營廳敎鍊官陞差前萬戶宋仁宅令軍門調用禁軍給馬口傳前仕通計副司果片匡輝御營廳敎鍊官加設差定黃致淵御營廳別武士復屬閑良洪大升以上令該營前仕復屬禁衛營別軍官復屬府牌將閑良吳泰運令訓局收用訓局別武士差定
정조 20년
試射後別施賞秩三等府牌將嘉善黃致郁嘉義文世駿嘉善安仁文折衝嚴述武洪允祥林茂昌前萬戶洪允禎出身房再明閑良全致祥洪履謇嚴敬喆崔光淳以上兒馬帖代木二疋布二疋正憲崔道義折衝李翊濟前別將張胤佐出身白光信閑良林光國金在信崔繼恒朴興福金漢龍以上各內下筒箇一部雜役牌將嘉善李德寬安允集全信恒折衝崔好純閑良曺爀柳光春姜遇周以上各弓一張長箭一部折衝金哲信副司果丁志泰出身鄭德光李東述權得經朴枝蕃閑良朴致健李東植全仁秀尹京春以上各木一疋布一疋嘉義李章郁嘉善金天鎰折衝宋德秀金光秀宋雲得安道亨崔瑞龍全允泰出身李義協申大健韓世學秦尙訥李福秀金在喆閑良崔潤起林秀昌李喜善李鎭溫李春得以上各木一疋折衝兪擎柱柳瑞新出身洪允迪閑良李萬亨兪漢芳李永祜李宜圭以上各布一疋
정조 20년
員役工匠秩一等都所京書吏金聖復鄭東植金載豐朴思淳林致雨府書吏李完秀徐夢天朴宗福金亨檡裵仁爀策應所府書吏朴在寅李淑喆崔仁基金光瑜羅文彩池一璜宋命郁各所府書吏趙寬成李文爀羅文璧羅殷述李完得安就大林得甲全宗孝池允江朴宗淳嚴德述京策應所庫直趙元鎭以上各木二疋各所使喚府旗手閔春得表介金林再得鄭千得徐斗三二等各所府書吏金光璧宋之興朴文興黃仁甲文業龍洪命仁金善寬李仁福洪允甲羅就五以上各木一疋米二斗各所使喚府旗手金今山李甫音金金三福朴永得馬思文李聖伊金點金李興淳朴老郞老味朴昌大鄭大福府捕卒金三伊金順金金貴老味金啓宗李在千高厚江金大福洪命福李世根趙萬成文德淳張天重梁福伊三等各所府書吏黃得鶴金鳳得崔靑岡羅文喆金若訥文業得李文培以上各木一疋京文書直孫成得成漢國府文書直尹漢東金判老味京使令金奉文金二男安福男府使喚旗手金範金金啓寬金好分韓五十同李業同安同元以上各布一疋京捕卒崔乭伊金起仁金黃雲伊朴其五同冶所使喚軍柳成植策應所府使喚軍金昌信秦七龍以上各米三斗一等石手京邊首韓時雄金尙得崔有土里金重鎰都完碩崔貴得金次奉金時大金重世宋道恒柳輔漢黃碩基鄕邊首金柏伊李福己申德辰金命保李聖得木手京邊首楊世得韓千碩孫三得丁福龍李貴才朴快得宋尙得鄕邊首僧宏洽尹思範泥匠京邊首權玉冶匠京邊首李萬碩瓦甓匠京邊首徐奉天徐奉世徐得世金光孫趙重男沈世得黃允九鄕邊首崔三得李得實千昌龍以上帖加京石手正絃趙世柱等十三名色掌姜二金等六名凡手金明漢等八十七名木手正絃金福尙等十三名色掌金良伊等五名凡手金厚昌等六名泥匠色掌金命喆等七名凡手李福尙等十二名冶匠韓允得等十名車匠李重白等十名以上各木二疋布一疋府泥匠姜千世等七名冶匠崔長千等三名鄕石手正絃高雲起等六名色掌高福仁等四名京畿石手廉守海等六十二名泥匠金光澤忠淸道石手高春山等九名黃海道石手金鳳儀等十四名木手異宗學江原道石手金汝林全羅道石手金千寬等二名以上各米一石五斗二等京石手吳天得等二十四名木手李世大等三十名泥匠崔太厚等十九名冶匠林德仁等五名鑄匠權廷允等二十名瓦甓匠吳太雲等八名以上各木一疋布一疋府木手裵道興等五名冶匠黃龍大等三名鑄匠都允甲等十二名京畿石手尹七先等三十四名黃海道石手金喆山等十一名忠淸道石手河一善等十二名木手徐永修江原道石手金長金等七名以上各米一石三等石手金振郁等三十八名木手鄭順得等一百四十二名雕刻匠朴就源等三十二名木鞋匠崔太起等三十二名磨造匠沈成福等二名泥匠朴平渭等一百十五名冶匠金成福等二十七名瓦甓匠李興孫等四十五名蓋匠李興得等二十六名畫工嚴致郁等五名假漆匠金允瑞等二十六名以上各木一疋府雕刻匠方以直等二名冶匠李信福等十名畫工僧敬還等七名假漆匠金景文等三名京畿石手金二秋等三十五名木手韓有得等三十六名泥匠金三乭等五十二名畫工僧演泓等二十九名忠淸道石手金順得一名木手羅福尙等三名泥匠文老味黃海道石手李光采等三十九名江原道木手僧就章等十四名慶尙道木手僧快仁等八名以上米九斗
정조 20년
效勞員役別施賞秩一等京書吏金聖復鄭東植金載豐朴思淳林致雨以上各木二疋庫直趙元鎭木一疋布一疋使喚府旗手閔春得等五名二等使喚府旗手金今山等十一名以上各木一疋米二斗捕卒金三伊等十三名三等京文書直孫成得等二名府文書直尹漢東等二名京使令金奉文等三名使喚府旗手金範金等六名京捕卒崔乭伊等四名以上各木一疋冶所府使喚軍柳成植策應所府使喚軍金昌新等二名以上各米五斗試射本府書吏朴在寅李淑喆以上各免賤帖成給李完秀帖加徐夢天羅就五以上貫邊中裵仁爀李文培以上邊二中以上竝直赴會試金亨檡趙寬成羅文璧以上貫一中朴宗福崔仁基羅文采宋命郁林得甲李完得安就大池允江嚴德述金光璧朴文興文業龍金善寬李仁福洪允甲黃得學金鳳得崔靑岡以上邊一中以上各木一疋米三斗金光瑜池一璜李文爀羅殷述全宗孝朴宗淳宋之興黃仁甲洪命仁羅文喆金若訥文業得以上不中賞各米二斗
정조 20년
別單摠數摠理大臣一員監董堂上一員都廳二員監董十四員裨將監董四員監官五員牌將一百三十五員京三十五府一百書吏三十八人京四府三十四庫直一名京文書直四名京二府二使令三名京使喚軍二十五名捕卒十七名以上府各色工匠一千二百六十四名內石手四百四十八名京一百八十京畿一百四十六忠淸道三十二黃海道四十一江原道八全羅道二平安道三十九木手二百七十三名京二百三府五京畿三十八忠淸道四黃海道一江原道十四慶尙道八冶匠五十九名京四十三府十六泥匠二百十五名京一百五十四府七京畿五十三忠淸道一鑄匠三十二名京二十府十二雕刻匠三十四名京三十二府二畫工四十一名京五府七京畿二十九假漆匠二十九名京二十六府三瓦甓匠六十三名車匠十名木鞋匠三十二名磨造匠二名蓋匠二十六名以上京
정조 20년
賞典摠數大虎皮一令甲冑一領帿弓一張以上內下半熟馬帖一兒馬帖二加資一賞加十九帖加四十四閫帥調用一防禦使二邊地二三品職調用一復職調用一相當職調用八陞敍三堂上宣傳官一親軍衛將一五衛將四巡將一空闕衛將十三守令一邊將六邊將承傳十一軍門收用十四筒箇九部弓七張長箭七部免賤帖二直赴會試四木二十三同十九疋外帑庫四同三十五疋京十八同三十四疋布六同三十疋外帑庫一同五疋京五同二十五疋米四百九石三斗外帑庫十二石五斗府四十六石八斗京畿二百二十二石八斗忠淸道三十四石黃海道四十石九斗江原道十六石十一斗全羅道二石十斗平安道二十三石六斗慶尙道四石十二斗
정조 20년
華城城役賞典下丙辰九月初十日傳曰經營三載之間周遭萬垜之堞告厥成功若有神助監董諸臣今日皆復命可以論賞酬勞而摠理大臣及監董堂上都廳昨春陪慈駕臨華城也先施賞典物雖不稱勞近於疊受竝勿論其後新差與初當及昨年日淺者已令別爲書啓矣策應都廳水原府判官洪元爕旣經牧使且有承傳而內三品尙不收用其在重其事之道又豈可虛徐乎今日政內準職調用雜物策應都廳中軍金㷞其勞甚鉅不但策應之勞差待立規陞授兵閫監董及第金處漢曾有依承傳宣傳官例陞敍之承傳而聞有罪名蕩滌前僉使丁好南外職甄用前兵使曺學臣罪名分揀前府使金爀趙雲祥前五衛將尹芮基前營將金箕昇縣令丁遇泰竝陞敍前都事崔命健訓鍊副正待窠調用繕工奉事黃井彦六品遷轉其餘監董依判下馬帖分等施賞別看役及看役裨將牌將員役工匠等亦依別單判下分等施賞可以下批者竝令今日政下批傳曰今番城役功勞石工居諸工之右賞格之外當有別賞京邊首朴尙吉崔興世江華邊首車乻仁老味開城府邊首高福仁江原道邊首金永大忠淸道邊首姜岳只全羅道邊首金成孫慶尙道邊首徐貴三黃海道邊首韓福起平安道邊首李廷彬等帖加成給整理儀軌廳各塡邑名直送該邑
정조 20년
內職調用秩策應都廳水原府判官洪元爕今日政內三品準職調用掌樂正將領監董前都事崔命健訓鍊副正待窠調用訓副繕工監奉事黃井彦六品遷轉引儀裨將看役前同知李性淵會計監官裨將前同知資憲金明遇以上五衛將京牌將前五衛將折衝申泂遠人效勞旣多實同知今日政作窠擬入出身尹彦邦都監哨官加設差下待窠陞實哨官出身申大健待哨官準瓜以六品職調用折衝崔鳳麟空闕衛將作窠擬入府牌將前五衛將嘉善曺命巨騎士將加設差下待窠陞實禁衛營騎士將前五衛將折衝金樂咸加資同知加設擬入別軍官出身李潝守門將待窠調用親軍衛出身洪命龍昨年承傳尙不收用守門將加設擬入待窠陞實別武士閑良金在信空闕衛將作窠擬入知彀官前僉使嘉善金太瑞今春補土亦有效勞空闕衛將作窠擬入前五衛將嚴思勗復職調用忠翊將
정조 20년
外職調用秩雜物策應都廳本府中軍金㷞差待立規陞授兵閫監董前僉使丁好南外職甄用長湍府使前營將金箕昇遂安郡守龍仁縣令丁遇泰平海郡守前府使金爀永宗僉使趙雲祥惠山僉使前五衛將尹芮基以上陞敍城津僉使裨將監董前五衛將嘉善李宗範僉使西林僉使前郡守折衝徐宅聖江原中軍前縣監折衝金輔明以上各道中軍江華中軍雜物策應監官別武士嘉義李渭昨年承傳尙不收用勤勞最著實仕近千日善地邊將今日政差送加里浦僉使都所外監知彀官前僉使嘉善黃致郁功勞無異於李渭邊將今日政差送西生僉使京牌將別看役折衝金啓重兵曹堂上軍官嘉善朴宗秀以上邊將待窠除授月串僉使伐木牌將禁軍嘉善金重麗係是次勞邊將追後收用雜役牌將訓鍊都監別武士嘉善申龍瑞雖是次勞園幸立塘亦有效勞邊將追後調用出身盧福尙邊將待窠多調用府牌將中營軍官嘉善李廷殷昨年承傳尙不收用勤勞最著實仕近千日邊將今日政差送寧城僉使旗牌官嘉義朴震晃豆毛浦萬戶別武士折衝吳興大開雲浦萬戶親軍衛正嘉善李光賢以上邊將今日政差送許沙僉使折衝李敬培勞役仕日合置一等邊將今日政差送善積僉使崔琥彬勤勞亦著邊將今日政差送安義僉使
정조 20년
罪名分揀秩監董前兵使曺學臣罪名分揀別軍職及第金處漢曾有依承傳宣傳官例陞敍之承傳罪名蕩滌
정조 20년
加資秩京牌將御營廳敎鍊官閑良朴孝源司果黃致淵片匡輝前僉正洪昌猷訓鍊都監敎鍊官出身金啓宅前中軍折衝朴廷吉出身趙㟲李時元千大雲以上加資
정조 20년
賞加秩都所內監裨將閑良具錫夏京策應監官前僉使嘉善韓命喆京牌將前郡守朴文絅前萬戶張鋎折衝洪仁爕前僉使折衝金致擎府牌將折衝趙啓祚徐致三李德祚親軍衛正折衝嚴述武出身曺彦振旗牌官出身洪允迪閑良金漢龍崔潤起知彀官閑良洪履謇前萬戶洪允禎以上賞加
정조 20년
帖加秩京牌將訓鍊都監別武士閑良吳太雲府牌將別武士閑良柳光春閑良曺爀姜永祿以上帖加
정조 20년
軍門收用秩京牌將御營廳敎鍊官嘉善李道文楊花津別將待窠差擬折衝車繼運御營廳別武士復屬訓鍊都監敎鍊官折衝金百鍊以上令該營收用鐵峴屯別將待窠差送前萬戶宋仁宅令軍門收用禁衛營敎鍊官加設差定前司果李時輔令御營付料御營廳敎鍊官加設差定貿炭牌將訓鍊都監敎鍊官折衝禹德逸令本營收用安州屯監官待窠差送雜役牌將前禁軍金景喆還屬禁旅禁軍復屬待令捕校閑良朴弘延令該廳收用府牌將折衝朴宗榦令守臣收用敎鍊官閑良嚴敬喆旗牌官折衝李昌興閑良崔一晃文秀采前別將張胤佐別武士閑良尹鎭默以上令本府收用
정조 20년
賞賜秩監董前水使李柏然前牧使金樂淳以上熟馬一匹前府使李邦運徐有建京牌將蒜山僉使嘉善徐有春以上半熟馬一匹所斤僉使嘉善李彦植待令捕校前萬戶朴弘德以上各內下筒箇一部貿炭牌將嘉善李世福內下木二疋布一疋府牌將敎鍊官前僉使嘉善金仁厚折衝黃宗福閑良安文欽李益弘別武士折衝嚴喆武鄕武士出身金光日旗牌官閑良李東植雇馬庫監官嘉善趙得卿禁盜軍官折衝李弼國出身曺順宅折衝李光春出身白光信以上竝內下筒箇一部木三疋雜役牌將龍媒僉使正憲崔道義前五衛將折衝李命爀知彀官嘉義文世駿全恒一徐大喆折衝李彦寬旗牌官折衝崔好純洪允祥崔瑞龍出身徐仁喆池繼殷金仁祿閑良安思欽林秀昌別武士折衝兪漢邦出身李萬齡閑良李宜圭孫秀恒金永壽嚴赫武守堞軍官前守門將崔大雄別軍官出身柳錫裕韓世學禁盜軍官嘉善金光瑞出身沈益喆閑良朴興福許得福崔啓恒全希福軍器監官嘉善李弼載折衝具載禧李東爀林光國前萬戶李春殷出身李福秀閑良朴昌演崔光純朴震弘金重成以上各內下筒箇一部木二疋
정조 20년
員役工匠秩一等京書吏鄭東植金載豐朴思淳林致雨以上令各該所屬營門從後收用以上四人丙辰正月先已帖加庫直趙元鎭帖加府書吏崔仁基裵仁爀宋明郁李完秀朴尙文朴宗福朴文興李文培金光寅以上令本府從後收用二等各所府書吏朴在寅李淑喆徐夢千洪命淳金亨檡安命欽金鳳得林得甲以上各木三疋三等各所府書吏林秀千洪允甲李仁福金若訥金孝達李煥一朴光純黃仁甲金善寬全宗孝池允江崔應辰以上各木二疋書寫朴仁秀金英壽金必昌京都所使令林遇春金奉文金二男文書直孫成得府使喚軍金判老味尹漢東高得仁李辰國成業龍李甫音金安夫億同李業東金奉學金範金李同伊閔春得林永得劉德世金啓宗趙萬成金三伊朱貴金金今山李萬淑許太位李命喆金好分鄭大福金雪奉千興世金仁喆吳三伊金貴老味車春得金順得崔春成韓占福文德純朴一山徐斗三盧允得朴昌大崔今福金奉得崔道成班八良嚴思直金寬得朴春光盧得贊金有福林再得嚴太純金再得鄭德興京捕卒黃麒麟金金月金以上各木一疋布一疋府使喚軍金七龍金昌新柳聖植以上各米八斗一等石手京邊首朴尙吉崔興世鄕邊首車乻仁老味江華高福仁開城府金永大安峽姜岳只淸州金成孫全州徐貴三大丘韓福起海州李廷彬郭山以上各米一石五斗又帖加木手京邊首權成文孫東顯金成仁李光祿閔百祿鄕邊首金致漢韓辰郁以上水原泥匠京邊首金明喆朴道成尹東柱鄕邊首金尙得水原李三伊開城府冶匠鄕邊首崔長天水原瓦甓匠京邊首李龍海吳太運黃允昌禹有得黃尙臣徐道希姜希大李興孫車匠京邊首李重柏木鞋匠京邊首崔太起蓋匠京邊首李興得以上帖加一等京石手金九鉉等五十名木手崔碧松等十五名泥匠吳敬老冶匠金成雲等二名瓦甓匠韓弘圭等三十名車匠朴起赫畫工嚴致郁以上各木二疋布一疋府石手朴三得等二名木手黃得中等十名泥匠劉巖回等二名冶匠鄭福興等六名瓦甓匠金八月金等二名江華府石手曺光彩等九名開城府石手高福尙等九名廣州府木手金光弼京畿石手金日乭等九名忠淸道石手李再先等三名黃海道石手咸處京等二名平安石手張昌世慶尙石手僧癸元以上各米一石五斗二等京石手崔興宅等四十二名木手朴枝根等十五名泥匠金仁喆等二十三名冶匠申大喆等四名瓦甓匠盧成喆等三十六名車匠李德辰蓋匠金龍得屛風匠兪昌起朴排匠安德起以上各木一疋布一疋府石手李興喆等二名木手韓光辰等五名泥匠黃龍等五名冶匠金再得等四名瓦甓匠李好直江華府石手桂龍得等六名開城府石手金米老味等二十一名廣州府名手宋福男京畿石手金奉元等七名瓦甓匠張好成忠淸道石手朴順乭等二名黃海道石手姜奉采等二名灰匠高七世江原道石手趙廷民等二名以上各米一石三等京石手金啓福等六十四名木手安仁得等八十二名泥匠金大成等九十九名冶匠鄭大儀等二十七名瓦甓匠蘇萬大等四十八名車匠朴得孫等七名木鞋匠申長壽等七名蓋匠金鼎祐等十五名假漆匠尹興福等二十二名大引鉅匠金世輝等三十名小引鉅匠徐成孫等十六名岐鉅匠李成大等十二名乬鉅匠韓千興等九名船匠金仁得等二名以上各木一疋府石手李興孫等四名木手劉光澤等十六名泥匠南德奉等五名冶匠高在瞻等五名瓦甓匠安福伊木鞋匠金漢起雕刻匠金漢日畫工僧敬煥等七名假漆匠金景文等九名船匠申光福等六名岐鉅匠朴茂松等八名乬鉅匠邢以正小引鉅匠姜乭夢等三名浮械匠韓大福等二名江華府石手朴千福等十六名開城府石手金必軍等二十四名泥匠車芿福等四十八名廣州府木手尹點乭等三名瓦甓匠李太根乬鉅匠李北世等二名小引鉅匠尹性辰京畿石手尹德辰等二十七名木手文道三等五名雕刻匠張鵬漢等二名畫工僧敦淸等二名岐鉅匠金龍雲等二名江原道石手劉成玉等十二名忠淸道石手申乭伊等三十四名黃海道石手白東伊等五十九名全羅道石手金千寬等四十名慶尙道石手鄭德奉等二十一名平安道石手沈儀尙等三十五名以上各米九斗
정조 20년
別單摠數策應都廳二員監董十五員裨將看役四員監官五員牌將一百十八員京三十三府八十五書吏三十三人京四府二十九書寫三人府庫直一名文書直一名使令三名捕卒二名以上京使喚軍五十四名府各色工匠一千二百二十四名內石手五百十七名京一百五十七府八開城府五十五江華府三十二廣州府一京畿四十四忠淸道四十黃海道六十四江原道十五全羅道四十一慶尙道二十三平安道三十七木手一百五十九名京一百十七府三十三廣州府四京畿五泥匠一百八十八名京一百二十六府十三開城府四十九冶匠四十八名京三十二府十六瓦甓匠一百二十八名京一百二十二府四廣州府一京畿一木鞋匠九名京八府一畫工十名京一府七京畿二假漆匠三十一名京二十二府九車匠十名蓋匠十七名屛風匠一名朴排匠一名大引鉅匠三十名以上京小引鉅匠二十名京十六府三廣州府一岐鉅匠二十九名京十二府八京畿九乬鉅匠十二名京九府一廣州府二雕刻匠三名府一京畿二船匠八名京畿二府六灰匠一名黃海道浮械匠二名府
정조 20년
賞典摠數待立規陞授兵閫一防禦使一邊地二中軍二內三品準職一訓鍊副正一六品遷轉一五衛將二騎士將一同知二空闕衛將三守門將二哨官一哨官準瓜後六品調用一守令三邊將十邊將待窠調用四復職調用一罪名分揀二該營收用二十八牌將十五書吏十二加資九賞加十六帖加三十九牌將四員役一工匠邊首三十四熟馬帖二半熟馬帖三筒箇五十三部內下木十九同三十八疋內內下二同十六疋京十五同十四疋府二同八疋布五同三十五疋內內下一疋京四同二十四疋府一同十疋米四百一石三斗內府九十五石十斗開城府七十七石八斗江華府二十八石十四斗廣州府六石八斗京畿四十七石九斗忠淸道二十七石十一斗黃海道四十二石六斗江原道十石八斗全羅道二十五石五斗慶尙道十五石四斗平安道二十三石十斗華城城役犒饋附甲寅九月十六日犒饋內營監官卞世義知彀官千圭錫下去監饋堂上一員都廳二員以上各白餠四箇熟肉二斤酒一盃監董十七員監官五員京二府三牌將八十八員京二十九府五十九書吏三十二人京三府二十九使喚軍五十名木手二百九十三名石手助役竝七百七十三名冶匠助役竝一百三十名蓋匠二十名泥匠六十四名假漆匠六名瓦甓九十九名浮械匠十四名車匠五名車夫七十一名牛直二十一名募軍一千五百六十七名擔石軍四百九十七名募馬夫八十六名以上各白餠二箇熟肉一斤酒一盃已上人摠三千八百四十一餠米二十五石九斗一升餠每箇米五合
정조 20년
丙辰四月二十四日犒饋內營統長崔泰福下去頒給監董十一員監官四員牌將六十五員以上各飯米一升箭魚二箇葦魚十八箇書吏十七人各飯米一升葦魚十四箇各色工匠頭目三十四名各飯米一升箭魚一箇葦魚十七箇各色工匠一千一百九名各飯米一升葦魚十六箇已上人摠一千二百四十飯米八石四斗外帑庫上下箭魚二百尾葦魚一千級以上內下
정조 20년
丙辰六月初四日犒饋別軍職徐英輔下去監饋堂上一員都廳二員監董十員監官六員京四府二牌將六十四員京二十五府三十九書吏十七人京三府十四以上各飯一器羹一器魚鹽三箇石手助役竝三百九十六名木手五十三名冶匠助役竝六十名泥匠三十五名蓋匠一名瓦甓匠五十名以上各飯一器羹一器魚鹽二箇已上人摠六百九十五飯米四石七斗五升羹所入價錢十九兩魚鹽及雜種價錢十七兩三錢以上外帑庫上下
정조 20년
丙辰七月十五日犒饋別軍職金爔下去監饋監董五員監官四員牌將六十三員京二十五府三十八書吏十九人京二府十七以上各飯一器羹一器魚鹽三箇石手助役竝三百五十二名木手八十名冶匠助役竝五十六名泥匠五十四名瓦甓匠三十名假漆匠四名引鉅匠十一名蓋匠二名軍器工匠一百三名使喚軍二名車匠三名車夫六十四名募軍八百八十九名擔石軍二百十一名以上各飯一器羹一器魚鹽二箇已上人摠一千九百五十三飯米十三石三升羹所入肉價錢二十五兩魚鹽及雜物價錢二十一兩四錢三分以上外帑庫上下
정조 20년
丙辰七月二十九日犒饋別軍職徐英輔下去監饋監董七員監官五員京三府二牌將七十二員京二十五府四十七書吏十九人京一府十八以上各飯一器羹一器魚鹽三箇石手助役竝三百五名木手一百二十一名冶匠助役竝六十六名泥匠五十七名蓋匠二名瓦甓匠三十名假漆匠三名畫工一名軍器工匠八十七名車匠三名車夫六十四名牛直二十八名募軍九百六十八名擔石軍一百九十五名以上各飯一器羹一器魚鹽二箇已上人摠二千七十二飯米十三石十二斗二升羹所入肉價錢四十七兩五錢魚鹽及雜物價錢二十四兩五錢以上外帑庫上下